Pekida

Pertubuhan Kebajikan dan Dakwah Islamiah Malaysia atau PEKIDA ialah sebuah pertubuhan kebajikan yang dianggotai masyarakat Melayu di Malaysia. Ia ditubuhkan bagi mempertahankan Islam dan kedudukan orang Melayu, membela nasib kaum Melayu khususnya dalam ekonomi dan keselamatan. Pada 2021, keanggotaannya telah melebihi 350,000 orang. Pertubuhan ini juga digelar sebagai Tiga Line () yang merujuk kepada tiga warna yang terdapat pada lambangnya iaitu merah, kuning dan hijau. 

PEKIDA didaftarkan sebagai badan bukan kerajaan pada 10 Mei 1983 di Kedah. Pertubuhan itu kini diketuai oleh Dato' Mohd Foad Mat Isa, yang dilantik pada 2022 menggantikan penyandangnya Dato' Ramli Norani yang meninggal dunia pada 2021.

Isu dan tengkarah

Keterlibatan dalam kegiatan kongsi gelap 
Kumpulan Tiga Line disenarai sebagai salah sebuah kongsi gelap oleh Kementerian Dalam Negeri Malaysia, namun PEKIDA mengesahkan tidak terlibat dengan kumpulan tersebut dan menafikan terlibat dalam kegiatan kongsi gelap. Sebaliknya, kumpulan pecahan pertubuhan ini yang terlibat dalam aktiviti kongsi gelap iaitu Geng 30 dan Double 7.

Rujukan 
Pertubuhan bukan kerajaan di Malaysia
Pertubuhan etnik Melayu di Malaysia